Divadlo Stoka

Divadlo Stoka je bratislavské experimentálne divadlo. Všetky inscenácie divadla vytvorili kolektívne členovia súboru.

 História divadla 
 Začiatkom roku 1991 ho založil režisér Blaho Uhlár a výtvarník Miloš Karásek. Stoka spočiatku pôsobila spolu s divadlom GUnaGU – v klube Čierny havran v centre Bratislavy.
 V januári 1992 sa Stoka presťahovala na Pribinovu ulicu, do budovy, ktorá patrila odborárom z Dopravného podniku Bratislava.
 Mesto Bratislava v roku 1996 ukončilo prenájom budovy odborom dopravného podniku a zadarmo ju prenajalo Stoke.
 Zhruba od polovice deväťdesiatych rokov čelila Stoka problémom hlavne s nedostatkom peňazí a výraznejšej podpory od mesta a štátu.
 V roku 1997 bola v priestoroch Stoky otvorená krčma, z ktorej sa financovala činnosť divadla.
 V roku 2000 sa súbor rozpadol. Odišiel Jozef Chmel, Vlado Zboroň, Ľubo Burgr, Zuzana Piussi, Ingrid Hrubaničová a neskôr Laco Kerata. Z pôvodných členov ostal Blaho Uhlár, Erika Lásková a Lucia Piussi. Divadlo prijalo nových členov. V divadle začala pravidelne vystupovať hudobná skupina Živé kvety.
 V roku 2006 divadlo Stoka prišlo o priestory na Pribinovej ulici.

 Najznámejšie inscenácie 
 Kolaps (prvé predstavenie) - malo 75 repríz.
 Impasse (hrané do roku 1999) malo 106 repríz.
 Eo Ipso
 Monodrámy (hrané do roku 2000)
 Dno (hrané do roku 2000)
 Gala alebo kto rozjebal Betlehem (hrané do roku 2006)
 Z diaľky (hrané do roku 2006)
 Komisia (hrané do roku 2006)
 Strata (hrané do roku 2006)

 Ocenenia 
 Dosky 98: Cena za najlepšiu réžiu sezóny: Blaho Uhlár za inscenáciu Tváre

 Externé odkazy 

 Hlavná stránka divadla

Stoka
Kategória:Kultúra v Bratislave
Kategória:Divadlá v Bratislave
Kategória:Ružinov